ROMÂNIA
JUDETUL TIMIŞ							
MUNICIPIUL TIMISOARA
BIROUL EFICIENTIZARE ENERGETICĂ BLOCURI
E.I.P/ D.P. nr. 124/09.01.2023
Nr. TMI2023-003910/20.07.2023

RAPORT DE SPECIALITATE
[bookmark: _Hlk96279158]privind aprobarea documentației tehnico-economice revizuite, a indicatorilor tehnico-economici - faza PT şi a Devizului General  pentru obiectivul de investiții 
	„Reabilitare termică imobil, Intrarea Sepia, nr. 10”



	Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre  privind  aprobarea documentației tehnico-economice revizuite, a indicatorilor tehnico-economici - faza PT şi a  Devizului General pentru obiectivul de investiții „Reabilitare termică imobil, Intrarea Sepia, nr. 10”

      	 Facem următoarele precizări:
	Prin Hotărârea Consiliului Local nr. 45/23.02.2018 modificată și completată prin  Hotărârea nr. 225 din 24.04.2018 și Hotărârea nr. 169 din 11.04.2019, Consiliul Local a aprobat documentația de avizare a lucrărilor de intervenție, indicatorii tehnico-economici și anexa privind descrierea sumară a investiției, pentru obiectivul „Reabilitare termică imobil, Intrarea Sepia, nr. 10”.
	În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanţare proiectul ”Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe situate pe străzile: Str. Kiriac, nr.2, 2A, Intrarea Sepia, nr. 10, Str. Mareşal Alexandru Averescu, nr. 70, Intrarea Cerceilor, nr. 2, bl. D65, Aleea Martir Nagy Eugen, nr. 16, Str. Alexandru Odobescu, nr. 79, Aleea Azurului, nr. 7”– Cod SMIS 2014+:121401, din care face parte imobilul din Intrarea Sepia, nr. 10. 
	Cererea de finanțare și cheltuielile aferente au fost aprobate prin Hotărârea Consiliului Local nr. 166 din data de 11.04.2019.
	În data de 07.08.2019 a fost semnat contractul de finanțare 4638 aferent proiectului ”Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe situate pe străzile: Str. Kiriac, nr.2, 2A, Intrarea Sepia, nr. 10, Str. Mareşal Alexandru Averescu, nr. 70, Intrarea Cerceilor, nr. 2, bl. D65, Aleea Martir Nagy Eugen, nr. 16, Str. Alexandru Odobescu, nr. 79, Aleea Azurului, nr. 7”– Cod SMIS 2014+:121401, între Municipiul Timişoara, în calitate de Beneficiar, Ministerul Dezvoltării Regionale şi Administraţiei Publice, în calitate de Autoritate de Management şi Agenţia pentru Dezvoltare Regională Vest, în calitate de Organism Intermediar.
	În cadrul documentației tehnico-economice, faza DALI, care a stat la baza semnării contractului de finanțare, au fost propuse două scenarii tehnice și anume:
· Scenariul 1 în care se utilizează ca soluție tehnică sistemul cu vată minerală bazaltică;
· Scenariul 2 în care se utilizează ca soluție tehnică sistemul de panouri sandwich cu spumă poliuretanică și tablă din aluminiu.
	În urma analizării celor două scenarii tehnice, prestatorul serviciului de proiectare, SC Eurodraft Proiect Design S.R.L, a propus soluția cea mai eficientă din punct de vedere economic - scenariul 2 din DALI, în care se utilizează ca soluție tehnică sistemul de panouri sandwich cu spumă poliuretanică și tablă din aluminiu,  în baza căreia a fost realizat Proiectul tehnic. 
	Pentru atribuirea contractului de execuție lucrări pe soluția cu panouri sandwich, a fost organizată o procedură de achiziție publică, care s-a anulat din cauza neprezentării ofertanților. De asemenea, pentru proiecte similare au fost demarate și cinci proceduri de achiziție a lucrărilor, dar nu s-au prezentat ofertanți. Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică. 

	Această soluție a fost avizată de către CTE cu avizul nr. CTE2022-22/27.12.2022. 
	În vederea asigurării continuității implementării proiectului, a fost obținut și acordul asociației de 
proprietari Intrarea Sepia, nr. 10, cu privire la schimbarea soluției tehnice pe sistemul cu vată minerală 
bazaltică.
	La elaborarea documentației tehnico-economice revizuite s-a ținut cont și de prevederile Hotărârii de Guvern nr. 447/2022 pentru stabilirea salariului de bază minim brut pe țară garantat în plată.
	 Deoarece prețul materialelor de construcții s-a majorat de la data aprobării documentației tehnico-economice la faza DALI și ținând cont de faptul că ponderea materialelor în prețul final al unei lucrări este semnificativ, prin revizuirea documentației tehnico-economice, prestatorul serviciului de proiectare SC Eurodraft Proiect Design SRL, s-a asigurat că valorile estimate în cadrul documentației economice sunt cât mai apropiate de valorile de piață.	
În urma aplicării prevederilor actelor normative menționate mai sus și având în vedere majorarea prețurilor la materialele de construcții, valoarea estimată a lucrărilor de intervenție la faza PT, a crescut față de valoarea estimată a lucrărilor de intervenție la faza DALI.
[bookmark: _Hlk96279571]	Astfel, valoarea totală estimată a investiţiei conform devizului general actualizat, este de 981.401,17 lei (inclusiv TVA), din care C+M are valoarea de 834.453,99  lei (inclusiv TVA), față de valoarea totală estimată a investiţiei, conform devizului general aprobat prin Hotărârea nr. 169 din 11.04.2019, 726.720,62 lei  (inclusiv TVA), din care C+M are valoarea de  635.080,98 lei (inclusiv TVA);	

În concluzie,  

PROPUNEM:

[bookmark: _Hlk96279503]- aprobarea documentaţiei tehnico – economice revizuite elaborată la faza PT,  pentru obiectivul de investiții „Reabilitare termică imobil, Intrarea Sepia, nr. 10”.
- aprobarea indicatorilor tehnico-economici ai obiectivului de investiții „Reabilitare termică imobil, Intrarea Sepia, nr. 10”, conform Anexei 1. 
- aprobarea Devizului General al proiectului în valoare de 981.401,17 lei (inclusiv TVA), conform Anexei 2.
- asigurarea din bugetul local a sumelor suplimentare rezultate în urma revizuirii documentației tehnico-economice faza PT.
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea documentației tehnico-economice revizuite, a indicatorilor tehnico-economici - faza PT şi a Devizului General pentru obiectivul de investiții „Reabilitare termică imobil, Intrarea Sepia, nr. 10”, îndeplinește condițiile tehnice pentru a fi supus dezbaterii și aprobării plenului consiliului local. 

